open-index/open-wikipedia-markdown huggingface dataset:
J. Lee Thompson

**John Lee Thompson** (1914–2002) var en britisk regissør som var aktiv både i England og i Hollywood.

## Filmografi som regissør (utvalg)
* 1961 – *[[Kanonene på Navarone (film)|Kanonene på Navarone]]*
* 1962 – *[[I fryktens skygge]]*
* 1964 – *[[Hvor skal dette ende?]]*
* 1972 – *[[Conquest of the Planet of the Apes]]*
* 1973 – *[[Battle for the Planet of the Apes]]*
* 1984 – *[[Den djevelske hevnen]]*
* 1984 – *[[Farlig brennpunkt]]*
* 1989 – **

## Referanser


## Eksterne lenker
*
Olga Biskopstø

**Olga Biskopstø** (født 1957 i Klaksvík) er en færøysk samfunnsforsker og politiker (Tj.).

Hun har arbeidet i skoleverket og forvaltningen. Fra 2000 til 2001 ledet hun utredningen av Útoyggjar på oppdrag fra Færøyenes regjering. Hun har også vært virksom i interesseorganisasjonen for Útoyggjar. Siden 2004 har Biskopstø vært ansatt ved senteret for samfunnsforskning ved Fróðskaparsetur Føroya i Tórshavn.

Biskopstø meldte seg inn i Tjóðveldisflokkurin (nå Tjóðveldi) i 1998. Hun møtte fast på Lagtinget for fiskeriminister Tórbjørn Jacobsen fra februar til september 2008. Biskopstø var nestleder i Lagtingets justiskomité.

## Referanser
Asker rådhus

**Asker rådhus** er rådhus for Asker kommune, og ligger like utenfor Asker sentrum. 

Rådhuset ble vedtatt bygget i 1958 og er tegnet av arkitektfirmaet Lund & Slaatto. Det er oppført i betong og består av en syv etasjers høyblokk med kontorer, og to lavere fløyer som også inneholder representasjonslokaler. Rådhuset ligger i et parkområde nord for sentrum og rett ovenfor forsamlingshuset Venskaben, som var møtesal for kommunestyret frem til rådhuset ble innviet i 1964. 

I tillegg til verker av Rolf Nesch, Sigrun Berg og Synnøve Anker Aurdal fra innvielsen, rommer rådhuset også malerier av flere kunstnere med tilknytning til Askerbygda, deriblant maleriet *Hvalstaddalen* av Otto Valstad. 

Asker rådhus er et viktig eksempel på norsk senmodernisme, og har blitt beskrevet som et utpreget monumentalbygg og et usedvanlig konsekvent byggverk. Bygget ble tildelt Betongtavlen i 1964, for fremragende byggekunst i betong.

## Litteratur
* 
* 
* 
* 

## Referanser


## Eksterne lenker
* Om Asker rådhus fra arkitektkontorets nettsted
Donald Gauf

**Donald Valentine Gauf** (født 1. januar 1927, død 11. oktober 2014) var en canadisk ishockeyspiller som deltok i de olympiske vinterleker 1952 i Oslo.

Gauf ble olympisk mester i ishockey under vinter-OL 1952 i Oslo. Han spilte på det canadiske ishockeylaget som vant turneringen foran USA og Sverige. Det var laget «Edmonton Mercurys» som representerte Canada under OL-turneringen.

Ishockeyturneringen ble avviklet som en enkeltserie med ni lag, der alle lagene møttes en gang. Canada vant sju kamper og spilte uavgjort 3-3 mot USA. Canada vant serien med femten poeng foran USA som fikk tretten poeng, de tapte en kamp, 2-4 til Sverige

Gauf ble verdensmester i ishockey i 1952, OL-turnering i Oslo var også det 19. verdensmesterskapet i ishockey. To år tidligere under, 1950 i London   spilte han på «Edmonton Mercurys» som representerte Canada og vant VM-turneringen.

## OL- og VM-medaljer
* OL-1952  Oslo -  **Gull** i ishockey  Canada
* VM-1950  London -  **Gull** i ishockey  Canada
* VM-1952  Oslo -  **Gull** i ishockey  Canada

## Eksterne lenker
*
RK Zagreb

**RK Zagreb** (Rukometni Klub Zagreb) er en håndballklubb i Zagreb i Kroatia. Klubben ble grunnlagt i 1922 og er blitt kroatisk mester hvert år siden 1992. Klubbens navn har variert etter hvem som har vært hovedsponsor, klubbens offisielle navn er nå **RK Croatia Osiguranje Zagreb**.

Ivano Balić, som to ganger er kåret til verdens beste håndballspiller, har spilt i klubben. Den norske landslagsspilleren Frank Løke spilte i klubben fra 2009 til 2010. Ljubomir Vranjes er trener fra 2019.

## Eksterne lenker
*
Ravenheart

**Ravenheart** er et sveitsisk melodisk power metal-band som ble startet i 1997 av Roger. Siden 19. april 2008 har bandet vært under kontrakt med plateselskapet Twilight Zone Records.

## Historie
Da bandet ble grunnlagt hentet Roger inn Greg, Marco, Luca og Bea, og de startet og spille små konsterter før de laget demo-CD-en *Timeless Knights*. Så begynte de på materialet til CD-en som senere skulle bli hetende *Valley of the Damned*. Under dette arbeidet, i 2006, døde Luca, og det ble ett opphold i låtskrivingen. Phil Eichenberger sluttet seg til bandet litt senere, og arbeidet startet på nytt før det ble ferdig rundt sommertid 2007. Da med hjelp fra flere kjente musikere som Chris Bay fra Freedom Call, Cede Dupont fra Symphorce, Oliver Hartmann fra Avantasia og Werner Schweizer fra Kharma.

*Valley of the Damned* ble utgitt 3. oktober 2008.

## Medlemmer
### Nåværende medlemmer
*Roger – Vokal (og trommer fra 1997 til 2006)
*Marco – Gitar
*Vik – Gitar
*Bea – Keyboard
*Dave Gugelot – Bass
*Ronnie Wolf – Trommer

### Tidligere medlemmer
*Manuel – Gitar
*Luca – Bass
*Gregor – Gitar
*Phil Eichenberger – Trommer
*Thomas Lachat – Trommer

## Diskografi
**Valley of the Damned* (2008)

## Eksterne lenker
* 
* 
*
Kreis Brand-Erbisdorf

**Kreis Brand-Erbisdorf** var en krets som eksisterte i Bezirk Karl-Marx-Stadt i Den tyske demokratiske republikk (DDR) med hovedsete i Brand-Erbisdorf. Etter at landene ble oppløst i DDR i 1952, ble Kreis Brand-Erbisdorf dannet av den sørlige delen av Landkreis Freiberg (inntil 1938 kalt Amtshauptmannschaft Freiberg) og den vestlige delen av Landkreis Dippoldiswalde (inntil 1938 kalt Amtshauptmannschaft Dippoldiswalde).

Fra 1990 frem til 1994 fortsatte kretsen å eksistere innenfor Fristaten Sachsen som **Landkreis Brand-Erbisdorf**. Den 1. august 1994 ble den sammen med Landkreis Flöha slått sammen med Landkreis Freiberg.
Agal

**Agal** (på arabisk عقال‎, ‘iqāl), også skrevet **akal**, **igal**, **iqal**, **ikal**, **ogal** og **okal**, er en hodering som brukes til å holde på plass en kefije (ghutra), det tradisjonelle hodetørkleet for arabiske menn. Ringen kan legges dobbelt omkring issen eller også være formet som kranser i to eller tre rader. Agaler er ofte laget av svart ulltråd som er flettet eller viklet stramt rundt et tau eller en kjerne av geitehår eller sammenbuntede tøystykker. Snorene er ofte avsluttet eller forsynt med en dekorasjon av tynnere snorer med kvaster. Finere agaler kan være av silke og sammenholdt med garn i farger eller med gull- eller sølvtråder.

Opprinnelig ble agaler brukt til å tjore fast beina på kameler. De ble da tvunnet rundt de bøyde forbeina på dyra om kvelden for å forhindre at de fjernet seg for langt fra nomadeleiren i løpet av natta. Om dagen ble agalen båret av kameleieren. I dag er agaler flere steder i den arabiske verden stilsert til en seremoniell draktdetalj.


Talal of Jordan.jpg|Kong Talal av Jordan (1909-1972) iført kefije med overdådig agal. Foto fra 1951.
Pétra 24.jpg|Jordansk politimann iført uniform med agal med politiskilt. Fra oldtidsbyen Petra 2004.
Army mil-2007-05-11-085013.jpg|Sjeik Abdul Sattar Abu Risha (1972-2007), toneangivende sunniaraber i Irak, med tradisjonell svart, bred agal.


## Se også
* Kefije, arabisk hodetørkle for menn

## Eksterne lenker
* 
* Bilder og tekst om arabiske draktskikker (på engelsk)
* Tradisjonell saudiarabisk agal
* Agaler med og uten pyntesnorer
* Agaler til salgs
* Agal båret av Lawrence of Arabia
Kolbotn (Tynset)

**Kolbotn** er ei hytte, eller østerdalsstue ved Savalen i Tynset, på grensen til Alvdal. Den er kjent som et kunstnerhjem ettersom forfatterekteparet Arne (1851–1924) og Hulda Garborg (1862–1934) bodde her i årene 1887–1896.

Det var Garborgs venn Ivar Mortensson-Egnund som bragte Garborg til Nord-Østerdalen, og som hjalp ham å kjøpe en tomt på et sted der det tidligere hadde vært en kullmile, derav navnet *Kolbotn*. Et hus ble flyttet hit og reist i 1885, og var Arne Garborgs første egne hjem. Da han i desember 1887 giftet seg med Hulda, født Bergesen, flyttet paret til Kolbotn. De bodde her mer eller mindre fast fram til 1896, da sønnen Arne Olaus hadde nådd skolealder. 

Huset og familiens liv der er særlig gjort kjent gjennom Harriet Backers maleri av ekteparet: «Gamlestua på Kolbotn», men også fra hans essaysamling *Kolbotnbrev* (1890) og hennes *Fra Kolbotnen og andetsteds* (1903). Flere andre bøker ble også til her: *Hjaa ho mor* (1890), *[[Trætte Mænd]]* (1891), *Fred* (1892), *Læraren* (1896) og deler av *[[Haugtussa]]* (1895). 

Huset eies i dag av familien. Det er fredet, og det er noen ganger kulturarrangement på tunet eller utflukter til stua i forbindelse med *Garborg-dagane* på Tynset. Lektor Arne Dag Østigaard, Tynset, har skrevet en omfattende bok om parets liv i stua, med utgangspunkt i sin egen hovedfagoppgave fra 1970. 

Harriet Backer-Kolbotnstua.jpg|Harriet Backers maleri fra 1896 av Hulda og Arne Garborg
Garborg - Kolbotn-brev.djvu|Kolbotnbrev* (1890) har navn etter stua, og er ei av flere bøker [[Arne Garborg]] skrev mens han bodde her.
</gallery>
== Kilder ==
* *Norske kunstnerhjem*; temanummer av *Fortidsvern*; nr 3, 2005
* Arne Dag Østigaard. *Arne og Hulda på Kolbotn*. Sollia forlag, 1993
* Hans Eyvind Garborg. «Kolbotnen. Vedlikehold og bevaring». I: *Årbok for Nord-Østerdalen*; 2005
*  
* [http://www.garborg.aasentunet.no/sitat/hippie.PDF aasentunet.no *Ein hippie frå førre åttitalet]
* aasentunet.no ''Kolbotnbrev'' med Backers maleri
Sjur Robert Nilsen

**Sjur Robert Nilsen** (født 1967) er en tidligere ishockeyspiller, som er trener for Frisk Asker og det norske ishockeylandslaget. Nilsen la opp etter 2000/2001-sesongen og har spilt for lag som Lillehammer Ishockeyklubb og Sparta Warriors. Han hadde også to sesonger som proff i den tyske klubben EC Bad Nauheim.

Nilsen har til sammen 209 kamper, 40 mål og 70 assister i sin karriere som ishockeyspiller, noe som tilsvarer 110 poeng. Han har tidligere vært trener for Sparta Warriors, i periodene 2001–2007 og 2008–2012. Mellom disse periodene var han assistenttrener for Norges ishockeylandslag (2005–2008). I 2013 tok han jobben som assistenttrener i Leksand IF i Allsvenskan, og ble ansatt som hovedtrener for samme lag midt i 2014/2015-sesongen. Han ble oppsagt fra hovedtrenerstillingen i Leksand IF midt i 2015/2016-sesongen.

20. mai 2016 ble han bekreftet som Storhamar Hockeys nye trener.

## Referanser


## Eksterne lenker
*
Ydersbotn

**Ydersbotn** er en grend langs Fv123 helt sør i Aurskog-Høland kommune, om lag 12 km sør for tettstedet Hemnes. Ydersbotn ligger sør for innsjøen Øgderen.

Fotballspilleren Henry «Tippen» Johansen hadde i sin tid hytte på Ydersbotn.
Gåsbu

**Gåsbu**, serveringssted og hytteområde på Vangsåsen i Hamar kommune og populært utgangspunkt for turer på Hedmarksvidda. Det går skiløyper blant annet over til skistedet Budor. Vang Skiløperforening arrangerer i 2025 NM i langrenn på Gåsbu for tiende gang – tidligere arrangementer var i 1973, 1977, 1986, 1988, 2000, 2002 (del 2), 2013 (del 1) og i 2018. 

Gåsbu skiarena har ved flere anledninger vært reservearena for Holmenkollen skimaraton.

Hundekjøring NM sledehund 2011 sprint og mellomdistanse ble arrangert 29.–30. januar 2011 på Gåsbu hundekjørerarena. Arrangør Hamar Trekkhundklubb.

## Referanser
Modell 1853 Enfield

**Pattern 1853 Enfield** (også kalt **P53 Enfield** og **Enfield Rifle-Musket**) var et munnladningsgevær med perkusjonslås som ble brukt av den britiske hæren på 1850 og -60-tallet. Våpenet ble først tatt i bruk i stor skala i Krimkrigen. Enfiled-riflen var presis og hadde stor rekkevidde i forhold til tidligere, glattborede musketter. Bruken av den tvang fram reformer i taktikk. Modellen ble eksportert i store mengder til andre land og ble blant annet brukt på begge sider i den den amerikanske borgerkrigen. Riflen har, som mange andre av våpnene til den britiske hæren gjennom tidene, navn etter Enfield Town i London der Royal Small Arms Factory som produserte våpenet ligger.

## Konstruksjon
Modell 1853 erstattet en serie med våpen i den engelske hæren. Da Enfield-riflen ble introdusert, var både glattborde perkusjonsmusketter (Modell 1839 Muskett, i praksis en Brown Bess bygget om til perkusjonslås og Modell 1842 Musket) og tidlige rifler som Modell 1851 Minié-rifle i bruk. Enfieldriflen var ment som en nytt standardvåpen for å erstatte dem alle og gjøre forsyninger enklere. Etter innføringen av 1851 Minié-riflen hadde man kommet til at mengden bly i et sylindrisk Minié-prosjektil med samme kaliber som de gamle runde muskettkulene var større enn nødvendig og gjorde våpen og ammunisjon unødvendig tunge. Enfield-riflen fikk derfor mindre kaliber enn sine forgjengere (alle de nevnte våpnene hadde kalber rundt .75, ca. 19 mm), mens 1853 Enfield hadde kaliber .577 (15 mm).

## Ammunisjon
Ammunisjonen til Enfield-riflen var etter samtidens standard og besto av en papirhylse med den tilmålte mengden svartkrutt og Minié-projektilet. Selve papiret var satt inn med en fett/voks for å tåle fuktighet. For å lade våpenet ble patronen åpnet ved å bite i den og rive av bunnen, kruttet helt i løpet og til slutt prosjektilet dunket ned i kammeret med ladestokken.

Patronen til Enfield-riflen ble den utløsende årsaken til det indiske opprøret i 1857. De indiske soldatene i britisk tjeneste fryktet at patronen var satt inn med fett fra gris og ku, noe som ville være tabu for henholdsvis muslimer og hinduer. Bare noen få indiske avdelinger hadde på dette tidspunktet mottatt den nye Enfield-riflen, og delvis takket være den overlegne rekkevidden og treffsikkerheten til britiske styrker utstyrt med det nye våpenet ble opprøret slått ned.

## Produksjon
Det ble produsert omkring en og en halv million Enfield-rifler fra 1853 til 1867, da modellen ble erstattet av Snider-Enfield, en «midlertidig» modell der Enfield-riflen var bygget om til baklader. Fortsatt er Modell 1853 Enfield etterspurt blant svartkruttentusiaster og reenactere, og det produseres stadig nye rifler av forskjellige selskaper.

## Referanser
Mitsubishi ASX

**Mitsubishi ASX** er en bilmodell som produseres av Mitsubishi Motors. Bilen er en kompakt fem-seter crossover, og den leveres med både forhjuls- og firehjulstrekk, samt både bensin- og dieselmotor.

Bilen ble lansert under navnet Mitsubishi RVR i Japan i februar 2010. I Europa ble bilen presentert på bilmessen i Genève i mars 2010, da under navnet ASX. I USA selges den under navnet Outlander Sport, med støtfangerne lakkert i bilens farge.

Da Mitsubishi er i samarbeid med PSA-Gruppen (Peugeot/Citroën), kom kopiene til ASX, Peugeot 4008 og Citroën C4 Aircross, ut i oktober 2011. På samme måte er Peugeot 4007 og Citroën C-Crosser kopier av Mitsubishi Outlander.

ASX kom i salg i Norge på forsommeren 2010, 5. juli hadde Mitsubishi Norge solgt over 400 biler. Tall fra Opplysningsrådet for veitrafikken viser at Mitsubishi ASX kom på fjerdeplass over mest solgte biler i 2011, med 4 194 solgte biler (3% av totalsalget). Endringen er hele 201,7% fra 2010, da det ble solgt 1 390 biler (1,1%).

## Versjoner i Norge (2011)

* **Inform** versjonen har som standardutstyr bl.a. aktiv stabilitetskontroll, antispinn, ni kollisjonsputer, tåkelys foran, elektriske vinduer foran og bak, manuelt klimaanlegg, fjernstyrt sentrallås, bakkestartassistanse, bremseassistanse, elektronisk startsperre og Isofix
* **Invite** versjonen har bl.a. lettmetallfelger, multifunksjonsratt, fartsholder, automatisk klimaanlegg, regnsensor og oppvarmede forseter, i tillegg til Inform
* **Intense** versjonen har i tillegg bl.a. 17" felger, bluetooth hands-free, ryggesensor og Rockford Acustic lydanlegg med 9 høyttalere og CD-skifter, i tillegg til Invite
* **Instyle+** versjonen har bl.a skinnseter, navigasjon, elektrisk justerbart førersete, xenon-lykter, nøkkelfritt system og ryggekamera, i tillegg til Intense

## Bilder

Fil:Mitsubishi ASX front-1 20100717.jpg
Fil:Mitsubishi ASX rear 20100717.jpg
Fil:Mitsubishi ASX.JPG
Fil:2020 Mitsubishi ASX Exceed 2.0 Front.jpg


## Black Edition
Mitsubishi ASX kommer også i en «Black Edition» utgave, hvor bilen har sort tak og glasstak, sorte 17 tommers felger, sort grill, spoiler og sidespeil, samt sorte skinnseter med logo. Bilen blir levert i både bensin og diesel-utgave i Storbritannia fra 11. november 2011, med et tillegg i prisen på 1 000 britiske pund.

## Referanser


## Eksterne lenker
* 
* Mitsubishi - Mitsubishi ASX
*  DinSide – Mitsubishis nye folke-SUV 
* Verdens Gang - Test av Mitsubishi ASX: Stor lillebror
* Verdens Gang - Test av Mitsubishi ASX: SUVeren vinner
* Teknisk ukeblad – Ny teknologi i Mitsubishi ASX
* Broom – Test: Mitsubishi ASX – den nye SUV-bestselgeren
* Hegnar Online – Solid SUV med salgssuksess fra Mitsubishi 
* Vi Menn bil – Gjerrig og billig SUV

__NOTOC__
Victor Campbell

**Victor Lindsay Arbuthnot Campbell** (1875–1956) var en britisk sjømann og oppdagelsesreisende.

Fra 1910 til 1913 deltok han på Terra Nova-ekspedisjonen til Antarktis under ledelse av Robert F. Scott. Hans rolle var å lede en gruppe på seks mann som skulle utforske King Edward VII Land, som er beliggende øst for Rossbarrieren, under navnet *Eastern Party*. Den 26. januar 1911 seilte de med ekspedisjonsskipet «Terra Nova» østover fra hovedleiren ved Cape Evans i McMurdo-sundet. Etter forgjeves å finne et ilandstigningssted i King Edward VII Land, bestemte Campbell seg for å seile til Victoria Land, nordvest for McMurdo-sundet. På denne reisen støtte de på Roald Amundsens leir Framheim i Hvalbukta. Den påfølgende kontakten forløp gemyttlig, godt hjulpet av at Campbell snakket norsk.

Etter å ha returnert til Cape Evans og informert Scott om Amundsens tilholdssted, satte gruppen avsted til Robertson's Bay, nær Kapp Adare under navnet *Northern Party*. De bygde en hytte og overvintret ved Kapp Adare, men på grunn av isforholdene var de ikke i stand til å fullføre alle oppgavene de hadde planlagt for sommeren 1911/1912. I januar 1912 returnerte «Terra Nova» fra New Zealand og transporterte Campells gruppe til Evans Coves, om lag 400 kilometer sør for Kapp Adare og 320 kilometer nordvest for Cape Evans. De hadde imidlertid bare slederasjoner for seks uker, og planla å fullføre de geologiske undersøkelsene i løpet av et par uker. Det ble ikke forventet at skipet ville ha problemer med å plukke dem opp, men «Terra Nova» kunne ikke nå dem på grunn av kraftig pakkis. De ble derfor nødt til å overvintre en sesong til. De bygde en ishule på Inexpressible Island, der de tilbrakte vinteren under ynkelige forhold. For å spe på matrasjonene, drepte de sel og pingviner. Den 30. september 1912 startet de å gå mot Cape Evans, der de omsider ankom 7. november etter å ha krysset mer enn 320 kilometer med sjøis. Etter å ha hørt om skjebnen til Scott og resten av sydpolgruppen, overtok Campell ledelsen av ekspedisjonen de siste ukene.

Under første verdenskrig kjempet Campbell i slaget om Gallipoli  med kommando over Drakebataljonen, der han mottok Distinguished Service Order (DSO). Han deltok også i Jyllandsslaget i 1916, krigens største sjøslag, og i Zeebruggeraidet i 1918. I sistnevnte slag uskadeliggjorde han en fiendtlig ubåt ved å renne den i senk med sitt skip, HMS «Warwick». For dette mottok han en spenne til sin DSO.

Campbell emigrerte til Newfoundland i 1922, hvor han døde i 1956.

## Utmerkelser
Campbell mottok en rekke ordener og utmerkelser, blant annet:
* Polarmedaljen
* Distinguished Service Order med spenne
* Order of the British Empire

## Referanser


## Kilder
* [Nekrolog](http://links.jstor.org/sici?sici=0016-7398(195703)123%3A1%3C131%3AOCVLAC%3E2.0.CO%3B2-A) *The Geographical Journal*, vol. 123, no. 1 (mars 1957), s. 131–132. Besøkt 20. januar 2010.

## Litteratur
* King, H.G.R. (red., 1988): *The Wicked Mate – The Antarctic Diary of Victor Campbell*, Alburgh: Bluntisham.

## Eksterne lenker
*
Jalgaon

**Jalgaon** (marathi: ) er en by beliggende nord i den indiske delstaten Maharashtra. Byen er administrasjonssentrum i distriktet med samme navn. Dette distriktet ligger på det nordlige Deccanplatået. Jalgaon ligger innenfor den produktive, irrigerte jordbruksregionen Khandesh, og er et selvstendig kommunestyre. Jernbanelinjen som forbinder Mumbai med Prayagraj (Allahabad) passerer byen. Jalgaon ligger omtrent 260 km nordøst for storbyen Mumbai. Den fungerer som et vei- og jernbaneknutepunkt. I selve byen foregår det stor handel med bomull, og byen er best kjent for sin bomullsindustri. Ved folketellingen i 2001 hadde byen 368&nbsp;579 innbyggere. Jalgaon er hjembyen til Pratibha Patil, som var Indias president. 

Dagens by kan skryte av store industriområder, utdanningsinstitusjoner og gode sykehus. Byen har også godt utbygd veinettverk og transportinfrastruktur. Byen har som alle andre store byer kjøpesentre og egne boligområder. I nærheten av Jalgaon ligger de verdensberømte Ajantagrottene (*Ajanta Caves*). Dette er en av hovedattraksjonene i området og trekker til seg turister fra hele verden. 

Byen ligger i gjennomsnitt 209 moh. og har et variert klima. Somrene er svært varme og tørre, og temperaturen kan bli så høy som 47°&nbsp;C. Jalgaon mottar omtrent 700 mm nedbør i monsunperioden, som blir fulgt av et behagelig klima om vinteren. 

## Demografi
Ifølge den nasjonale folketellingen i 2001 hadde Jalgaon 368&nbsp;579 innbyggere. Av disse var 52&nbsp;% menn og 48&nbsp;% kvinner. Gjennomsnittlig lesekyndighet var 76&nbsp;%, noe som var høyere enn landsgjennomsnittet på 59,5&nbsp;%. Mannlig lesekyndighet var 80&nbsp;%, mens 71&nbsp;% av kvinnene kunne lese. 13&nbsp;% av befolkningen utgjorde barn under 6 år. 

## Referanser


## Eksterne lenker
* 
* Ejalgaon.com - med kart og nyttig info (engelsk)
Hans Christian Bugge (1910–1994)

**Hans Christian Bugge** (1910&ndash;1994) var en norsk jurist innen sjøfart og forsikring. Han var også fjellklatrer og med Arne Næss på å bestige Tirich Mir (1950).

Han studerte til cand.jur. 1931 og virket som dommerfullmektig i Hallingdal 1933–36 før han tiltrådte i Justisdepartementet i 1937. I 1940 startet han for Sjøassurandørenes Centralforening der han var direktør 1945–57 og styremedlem 1957–67. Han virket mellomtids for Nortraship i London i 1944. Sist jobbet han fra 1957 for forsikringsselskapet Christiania Sø og Poseidon.

Han hadde en rekke sentrale verv, blant annet med i Sjølovskommisjonen (1959), leder av styret for Statens Varekrigsforsikring (1955), i direksjonen for Norske Selskab (1964), i ledelsen for Norsk Tindeklub 1945–58, styremedlem for Den Norske Sjøretts-forening (1955), formann i Forsikringsselskapenes Felleskontor for krigsforsikringer (1960), i styret for Nordens Sjøforsikringspool 1959–71, med i Executive Committee i International Union of Marine Insurance 1962–70 og styremedlem i Det Norske Veritas (1965).

Han var sønn av disponent Yngvar Bugge og far til Hans Christian Bugge (f. 1942).

## Utgivelser
* *Sjøassurandørernes Centralforbund 1936-1961* (1961).

## Referanser
Klappskøyte

**Klappskøyter** benyttes til hurtigløp på skøyter.

I motsetning til tradisjonelle skøyter hvor hele jernet er festet til skoen, så er det for klappskøytene kun montert permanent i front ved hjelp av et hengsel. Dette tillater jernet å være i kontakt med isen lenger, og ankelen kan følge hele skyvet. Dette gir en mer naturlig bevegelse, og effektivt fraspark.

Klappskøyter ble utviklet ved Vrije Universiteit of Amsterdam, ledet av Gerrit Jan van Ingen Schenau. Selve ideen til klappskøyter er mye eldre, modeller fra rundt år 1900 er kjent.

Klappskøytene ble første gang benyttet i 1984–85-sesongen. Det var allikevel ikke før sent på 1990-tallet at bruken virkelig skjøt fart. I 1996–97-sesongen benyttet det kvinnelige nederlandske landslaget klappskøyter med stort hell. Resten av verden fulgte snart etter, og resultatet ble et ras av nye verdensrekorder i de påfølgende sesongene. Dette var spesielt synlig under Vinter-OL 1998 i Nagano i Japan, hvor Ådne Søndrål satte verdensrekord på 1.500 meter for herrer. Andre verdensrekorder satt i dette mesterskapet var 5.000 og 10.000 meter for herrer, og 1.500 meter for kvinner.

Klappskøyter benyttes nå både av topputøvere og aktive amatører.

## Referanser
Natit

**Natit** eller **nâtit** var et tradisjonelt skrittklede eller en smal underbukse i gamle dagers Grønland. Plagget ble forbundet med en livreim og framstilt av avhåret selskinn. Natit ble brukt som hjemmeplagg inne i de store felleshusene eller teltene som ble oppvarmet med spekklamper. Kvinnenes naniter var smalere og mer g-streng-liknende enn mennenes. Bortsett fra denne vesle husdrakten, som ofte ble båret sammen med kamikker (selskinnsstøvler) og enkelte snorer, gikk inuitene nakne innendørs.

## Se også
* G-streng
* Lendeklede

## Referanser
Corday-Morgan-medaljen

**Corday-Morgan-medaljen** (Full pristittel på engelsk: *Corday-Morgan Medal and Prize*) er en prestisjefylt pris som årlig er blitt utdelt av Royal Society of Chemistry siden 1949 for de mest ansette bidragene til eksperimentell kjemi, inkludert simulering ved hjelp av datamaskin. Antall priser økte til 2 pr år i 1964 og tre pr år i 1967. Mottakere av Corday-Morgan-medaljen innbefatter mange av Storbritannias mest fremgangsrike kjemikere.

## Mottakere
Budor

**Budor** er ei turisthytte, et hytteområde og alpinanlegg beliggende nord i Løten kommune i Innlandet, omtrent 600 meter over havet. Det er et populært utgangspunkt for turer på Hedmarksvidda. Om vinteren finnes et løypenett på mer enn 300 kilometer i ulike retninger. Del 2 av Norgesmesterskapet på ski 2013 ble arrangert på Budor.

Alpinanlegget har to heiser og fem nedfarter med middels til enkel vanskelighetsgrad. Traselengde: 900 meter. Deler av anlegget er flombelyst.

Adkomst til området via bomveg. 

## Eksterne lenker
*visitbudor.no
Ava

**Ava** er et kvinnenavn med flere opprinnelser, blant annet en engelsk variant av *[[Eva]]*. Navnedagen til navnet er 7. februar.

## Etymologi
*Ava* har flere opprinnelser. Det er:
* en engelsk variant av *[[Eva]]*, som har hebraisk opprinnelse og muligens kan bety «liv» eller «puste».
* et iransk navn som på persisk betyr «stemme, lyd».
* en kortform av tyske navn som starter med navneleddet *Avi-*.
* et navn med opprinnelse i latin *avis*, «fugl».
* en variant av *Avis* eller *Aveline*.

*Ava* er også et maorisk mannsnavn som betyr «passasje».

## Utbredelse
*Ava* er kjent brukt i Sverige i 1862. I USA har navnet vært mest brukt fra 2005.

*Ava* er i dag et vanlig kvinnenavn i Irland og har vært et svært populært navn på jentebarn født i engelsktalende land på begynnelsen av 2000-tallet. *Ava* kan også være et guttenavn, men svært sjeldent.

|}

## Kjente personer med navnet
Personene i listen er ordnet kronologisk etter fødselsår.
* Ava Gardner (1922–1990), amerikansk skuespiller
* Ava Cadell (f. 1956), amerikansk skuespiller og seksualrådgiver
* Ava Cowan, amerikansk modell

## Annen bruk av navnet
* Ava Adore, en sang av The Smashing Pumpkins

## Navnedag

## Referanser


## Eksterne lenker
*
Kamikker

**Kamikker** eller **kamikk**, på østgrønlandsk *kamiit*, er støvler som er en del av inuitene tradisjonelle klesdrakt, blant annet på Grønland. Fottøyet har myke såler og lages av selskinn i to lag: en ytterstøvel av vanntett skinn uten hår og en innerstøvel eller -strømpe med hårsida inn. Mellom lagene er det isolerende sennegress, på dansk kalt *kamikhø*. Støvlene bæres av både kvinner og menn. Lengde og utsmykning kan variere, men mens kvinnenes kamikker kan nå opp til over knærne, er mennenes lavere. En brodert variant bæres til den grønlandske nasjonaldrakten. Enkle kamikker og skinnstøvler er fortsatt vanlig som vinterfottøy.

Fridtjof Nansen beskriver i *Paa ski over Grønland* fra 1890 hvordan østgrønlenderne bare var kledt i natiter, minimale skrittkleder, og kamikker innendørs.


File:Wegener Expedition-1930 026.jpg|Den tyske ekspedisjonslederen Alfred Wegener (til venstre) og inuiten Rasmus Villumsen i Grønland 1930. Begge iført kamikker.
Fil:Throat singers 1999-04-07.jpg|Inuitkvinner fra Canada iført tradisjonelle selskinnsdrakter med kamikker.



## Se også
* Skaller, samenes tradisjonelle vinterfottøy av reinsdyrskinn
* Kommager eller *bieksu*,  samisk sommerfottøy av lær

## Eksterne lenker
* 
* Om kamikker
Finn Kvalem

**Finn Kvalem** (født 12. april 1934 i Seljord, død 26. februar 1990) var en norsk skuespiller, instruktør og oversetter.

Hans debut var på Det norske teatret i 1955, hvor han jobbet fra 1956 til 1969. Siden var han ved Nationaltheatret fra 1969 til 1975 og igjen i 1985. Han var i Fjernsynsteatret fra 1975 til 1979 og sjef for Telemark Teater i perioden 1982 til 1984. Han huskes særlig for sin tolkning av Vidkun Quisling i Stein Ørnhøis dokudrama «Et liv – en rettssak» fra 1988. Han spilte også i flere norske filmer.

Kvalem var forbundsleder for Norsk Skuespillerforbund 1974–1976.

## Filmografi (utvalg)
* 1989 – 1814 (TV)
* 1988 – Blücher, Leif Welder, Lindas far
* 1979 – Fruen fra havet, Doktor Wangel (TV)
* 1978 – Gengangere, Pastor Manders (TV)
* 1960 – Venner, Apeklubbens sekretær

## Oversettelser (utvalg)
* 1968 – Fødselsdagsselskapet (The Birthday Party) av Harold Pinter sammen med Ola B. Johannessen

## Referanser


## Eksterne lenker
*
Norsk Barnefilmnemnd

**Norsk Barnefilmnemnd** (etablert 1960) var drevet av den norske stat for å sikre barns filmvilkår. Den dekket saker som ikke ble handtert av Statens filmproduksjonsutvalg eller Norsk filmråd (1969–84). Et underutvalg for katalogisering så dagens lys i 1970, og i 1987 ble den første barnefilmkonsulent ansatt.

Nemnden ga ut *Norske barnefilmer 1950-1992*, et verk som fikk oppfølgeren *Norske barnefilmer 1992-94*, utgitt av Det norske filminstitutt.
Choristidae

* *[[Chorista]]*
* *[[Meridiochorista]]*
* *[[Taeniochorista]]*

**Choristidae** er en gruppe (familie) av insekter som hører til den lille ordenen skorpionfluer (Mecoptera). Skorpionfluer har hodet trukket ut i en snabel eller et nebb. Denne karakteristiske hodefasongen gjør det lett å skille en skorpionflue fra andre insekter.

## Utseende
Middelsstore (forvingen 13–17&nbsp;mm lang), slanke skorpionfluer. Antennene er trådformede og lange, minst så lange som forvingen. Vingene har et åpent årenett med mange tverr-årer. Vingemerket (*pterostigma*) er tydelig, ellers er vingene glassklare. Hannens bakkroppsspiss er ikke oppoverbøyd.

## Liv og utvikling
Disse skorpionfluene treffes helst på fuktige, gresskledte steder. Larvene lever i fuktig jord, i løvstrø og i mosetepper, der de spiser planterester, mose og lav.
De voksne insektene finnes på ettersommeren og høsten.

## Utbredelse
Familien er bare utbredt i det sørøstlige Australia.

## Systematisk inndeling

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Orden **Skorpionfluer** (Mecoptera)
******* Underorden **Eumecoptera**
******** Familien Choristidae Esben-Petersen, 1915
********* Slekten *[[Chorista]]* Klug, 1838
********** *[[Chorista australis]]* Klug, 1838
********** *[[Chorista luteola]]* (Westwood, 1846)
********* Slekten *[[Meridiochorista]]* Lambkin, 1996
********** *[[Meridiochorista insolita]]* (Riek, 1973)
********** *[[Meridiochorista ruficeps]]* (Newman, 1850)
********* Slekten *[[Taeniochorista]]* Esben-Petersen, 1914
********** *[[Taeniochorista bifurcata]]* Riek, 1973
********** *[[Taeniochorista nigrita]]* Riek, 1973
********** *[[Taeniochorista pallida]]* Esben-Petersen, 1914
********** *[[Taeniochorista similis]]* Riek, 1973

## Kilder
* Australian Faunal Directory – Choristidae

## Eksterne lenker
* 
* Tree of Life - Skorpionfluer, (Mecoptera) engelskspråklig, med bilder.
* Norsk Entomologisk forening For den som er insektinterresert.
* Tegning av ''Chorista'', hann
Bodhi-treet

**Bodhi-treet** var et veldig stort og gammelt tre av arten *[[Ficus religiosa]]* i Bodh Gaya i India.

Under dette treet skal Siddharta Gautama ha sittet i lotusstilling for å rense tankene. 

Treet er et viktig reisemål for buddhistiske pilegrimer.
Thor Johannessen

**Thor Johannessen** (født 1. september 1953, død 6. september 2011) var en norske kremmer, arving av Herkules Stormarked og eier av butikk-kjeden Pytt&Panne. Han var kjent for sin store samling eksklusive biler.

## Referanser
Frihetsstøtten

**Frihetsstøtten** på Vesterbrogade ved Københavns Hovedbanegård er en 20 meter høy obelisk reist som et monument til minne om stavnsbåndets opphevelse ved landboreformene fra 1788. Grunnstenen ble lagt ned av  kronprins Frederik (senere Frederik VI) 31. juli 1792 i faren Christian VIIs navn og monumentet sto ferdig i september 1797. Det står i dag på omtrent samme sted, men det var i 1792 utenfor Københavns voller.

De fire statuene som er rundt obelisken, symboliserer troskap, bondeflid, tapperhet og borgerdyd. På støtten leser man en inskripsjon:

På støtten sees følgende inskripsjon på østsiden:

På støtten ses følgende inskripsjon på vestsiden:

Nikolaj Abildgaard har tegnet støtten, Johannes Wiedewelt har utført statuen *Troskab* og medaljongen *Retfærdighedens Genius*. Nicolai Dajon har stått for statuene *Borgerdyd* og *Tapperhed*. Andreas Weidenhaupt har utført medaljongen *Trældom afskaffes* og figuren *Agerdyrkningsfliden*. Sistnevnte figur ble skiftet ut med en ny i 1911, utført av billedhuggeren Jens Lund.

I forbindelse med byggingen av Hovedbanegården og Boulevardbanen ble monumentet tatt ned i 1909–10 og gjenoppført 5,3 meter øst for sin opprinnelige plassering.

Frihetsstøtten ble renovert første gang i 1850–51. I 1999 ble monumentet gjeninnviet etter enda en gjennomgripende renovering som ble iverksatt etter en innsamling i anledning av 200-året for stavnsbåndets opphevelse. Her ble obelisken med relieffene og de fire statuene erstattet av nye, som er utført som nøyaktige kopier av de opprinnelige.

De to nærliggende gatene Bernstorffsgade og Reventlowsgade, som går på hver side av Hovedbanegården, samt Colbjørnsensgade, som går et stykke vest herfra, er oppkalt etter Andreas Peter Bernstorff, Christian Ditlev Frederik Reventlow og Christian Colbjørnsen, som var hovedkreftene bak stavnsbåndets opphevelse.

## Eksterne lenker
* Frihetsstøtten
* Thaarups innskrift i Kalliope
Merwede

**Merwede** er navnet på den nedre delen av Waal, og tidligere elven Maas frem til den ble demmet opp ved Andel i 1904 etter at Bergsche Maas hadde blitt gravd ut. Denne strekningen av Maas fikk da navnet Afgedamde Maas. Afgedamde Maas er nå knyttet til (Bergsche) Maas via kanalen Heusdensch kanaal. 

Merwede starter ved Slott Loevestein øst for Woudrichem der elvene Maas og Waal tidligere gikk sammen. Den første delen av elven, Boven-Merwede («Øvre Merwede»), danner grensen mellom provinsene Zuid-Holland og Noord-Brabant, og dessuten den historiske grensen mellom Gelre og Holland. 

Ved Gorinchem munner elven Linge og Merwede-kanalen ut i Boven-Merwede. Elven skifter navn til Beneden-Merwede («Nedre Merwede») ved Werkendam etter at kanalen Nieuwe Merwede («Nye Merwede») tar mesteparten av vannet i sørvestlig retning. Nieuwe Merwede slår seg sammen med Amer (fortsettelsen av Bergsche Maas) i Hollandsch Diep. Beneden-Merwede fortsetter til Dordrecht, der elven deler seg i elvene Noord (mot nord) og Oude Maas.

Det er mye skipstrafikk på elven, og mange skipsverft og relaterte bedrifter ligger her – hovedsakelig i Gorinchem, Hardinxveld-Giessendam og Sliedrecht. Blant de historiske byene langs elven er blant annet  Gorinchem, Dordrecht og Woudrichem.

## Se også
* Boven-Merwede
* Beneden-Merwede
* Nieuwe Merwede
* Merwedebroen

## Eksterne lenker
*
Omvendt osmose

**Omvendt osmose** er en filtreringsmetode som ligner på membranfiltrering, men det er viktige forskjeller mellom omvendt osmose og filtrering. I membranfiltrering stanses partikler fordi de er større enn filterets åpninger og denne filtreringsmetoden skjer dermed uavhengig av trykk og partikkelkonsentrasjon på den løsningen som skal filtreres. I omvendt osmose skjer separasjonen av ulike stoffer ved diffusjon gjennom en halvgjennomtrengelig membran.

Prosessen skjer ved at man øker trykket i oppløsningen som skal renses slik at trykket blir høyere enn det osmotiske trykket mellom løsning (urenset væske) og løsemiddel (renset væske). 

Eksempelvis vil det være en osmotisk trykkforskjell mellom saltvann og ferskvann når de to forbindes med en halvgjennomtrengelig membran. Denne trykkforskjellen fører til at vannmolekyler naturlig vandrer gjennom membranen fra ferskvanns- til saltvannssiden. Dersom trykket på saltvannet økes slik at det overstiger det osmotiske trykket, vil strømmen av vannmolekyler snu og prosessen kan for eksempel brukes til avsalting av havvann.

Omvendt osmotisk desalinasjonsanlegg er blant annet bygget opp på Gran Canaria, ved Jinamar kraftverk like sør for hovedstaden Las Palmas. Myken vannverk, Nordland.

Det osmotiske trykket mellom saltvann og ferskvann kan også utnyttes som energi i et saltkraftverk.

## Referanser
Lungevolum

**Lungevolum** (ofte forkortet **TLV**, av eng. *total lung volume*) er det maksimale volumet med gass (typisk luft) som det er plass til lungene, mens **lungekapasitet** (ofte forkortet **TLC**, av eng. *total lung capacity*) er assosiert med de ulike kapasitetsfasene som eksisterer under respirasjonssyklusen.

Hos et voksent menneske utgjør det totale lungevolumet cirka 6 liter, men dette volumet må ikke sammenstilles med den mengden luft et menneske puster inn og ut. Det er nemlig avhengig av en rekke faktorer.

## Påvirkninger av lungevolumet
Under er noen faktorer som påvirker lungevolumet.

## Verdier
### Lungevolum

### Lungekapasitet

Tidevolum, vitalkapasitet, innåndingskapasitet og ekspiratorisk reservevolum kan måles med et et spirometer. Dette er basiske elementer som inngår når man tester lungefunksjonen. Å teste residualvolumet er vanskeligere, ettersom det er umulig å tømme lungene fullstendig. Derfor testes residualvolumet gjerne indirekte med radiografisk planimetri, pletysmograf eller andre egnede metoder. I mangel av sånne muligheter beregner man gjerne residualvolumet som en proporsjon av kroppsmassen hos nyfødte (18.1 mL/kg), eller som en proporsjon av vitalkapasiteten (0,24 for menn, 0,28 for kvinner). Det finnes også andre metoder som kan beregne residualvolumet.

Lungekapasiteten kan utvides gjennom fysisk trening. Økt lungekapasitet har for eksempel betydning for de fleste idrettsutøvere, fridykkere, vokalister og folk som spiller på blåseinstrumenter.

## Referanser




## Eksterne lenker
*
Merwedebroen

**Merwedebroen** eller **veibroen over elven [[Boven-Merwede]]** knytter sammen de nederlandske provinsene Zuid-Holland og Noord-Brabant ved Gorinchem. Den er en buebro med to buer, noe som ikke er vanlig i Nederland, og den ble åpnet 15. mars 1961 av dronning Juliana.

Broen er velkjent i trafikkmeldingene på nederlandsk radio, jevnlig har det blitt meldt om køer her. De viktigste årsakene er at broens venstre fil ikke er mer enn 2 meter bred, mot normalt 3,5 meter, og at to store riksveier (A15 og A27) møtes i trafikknutepunkt Gorinchem, like før broen.

Broen skal skiftes ut i perioden 2010-'20, og man håper at dette skal forminske trafikkproblemene. Arbeidene vil også gi skipsfarten fordeler, elveløpet skal gjøres bredere ved at en del av den nordlige bredden graves ut samt at en del av bropilarene skal skiftes ut.

## Referanser
Nordhue

**Nordhue** er en fjelltopp og et populært turmål og utsiktspunkt beliggende øst på Hedmarksvidda, på grensa mellom Løten og Elverum kommuner. Selv om Nordhue er ca 30 m lavere enn Elverums høyeste punkt Raskiftet, er det den mest kjente og iøynefallende toppen i Elverum.

Det var her Helge Væringsaasen i årene 1886 til 1891 bygde hytten "Borgen" som rekreasjonssted og jaktslott for seg selv og sine nærmeste.
I 1919 ble hytten overført som testamentarisk gave til speidergruppen Mjølner. Væringsaasen fikk også reist en bauta (varde) over sin venn Per Sivle på Nordhuetoppen. Det var etter sigende her Per Sivle fikk inspirasjon til sitt kjente dikt «Vardevakt».

På Nordhuetoppen finnes også Nordhue-senderen (ofte kalt Nordhue-masta), en 195 meter høy mast for overføring av tv- og radiosignaler.

Et område på nordsiden av toppen er vernet som Nordhuehøgda naturreservat.

## Referanser
Boven-Merwede

**Boven-Merwede** («Øvre Merwede») er en 8,8&nbsp;km lang elv i Nederland. Den danner grensen mellom provinsene Zuid-Holland og Noord-Brabant, og var dessuten den historiske grensen mellom Gelre og Holland

Den starter som fortsettelsen av Waal ved slottet Loevestein nær Woudrichem hvor Afgedamde Maas munner ut. Afgedamde Maas var tidligere løpet til Maas inntil kanalen Bergsche Maas ble gravd ut i 1904 og avledet vannet fra Maas i vestlig retning til Hollandsch Diep. Afgedamde Maas er nå knyttet til (Bergsche) Maas via kanalen Heusdensch Kanaal.

Elven Linge og Merwede-kanalen munner ut i Boven-Merwede ved Gorinchem. Boven-Merwede deler seg i elven Beneden-Merwede og kanalen Nieuwe Merwede ved Werkendam. Hovedløpet videre er Nieuwe Merwede som går til Hollandsch Diep.

## Eksterne lenker
* 
* Aktuell informasjon – Rijkswaterstaat (nederlandsk)
AEG-Turbinenfabrik

**AEG-Turbinenfabrik** er et funksjonalistisk industribygg i området Moabit i bydelen Mitte i Berlin. Bygningen ble tegnet av Peter Behrens for firma AEG og reist i 1909.

Bygget er blant de mest kjente industribygg i Tyskland og anses som epokegjørende arkitektonisk, med sin enkle og rene fremtoning, uten ornamentering. Det fremstilles fremdeles turbiner i hallen, samme produkt som ved åpningen for hundre år siden.

I 1939 ble hallen forlenget i nordlig retning og i dag er bygget eiet av det tyske industrikonglomeratet Siemens.

## Eksterne lenker
* 
* «A Berlin Landmark Keeps on Keeping On», artikkel i The New York Times 18. januar 2010 (engelsk)
* MIMOA arkitekturnettsted om AEG-Turbinenfabrik (engelsk)
* Om AEG-Turbinenfabrik fra structurae (engelsk)
* Omfattende side om bygget fra nettstedet berlin.de (tysk)
Vintage

**Vintage** er et engelsk uttrykk som betyr «av fin (gammel) årgang». Ordet er opprinnelig latinsk for «vinhøst», men brukes i dag som positiv karakteristikk om gamle, edle produkter, spesielt viner som er ekstra notable, men også om annet som lar seg årsfeste, for eksempel klær og designprodukter som følger en særpreget, gammel mote.

Enkelte av de mest prestisjefylte franske vinhusene har i lang tid nøyd seg med å årgangsmerke bare viner fra eksepsjonelt gode dyrkningsår, og levert blandingsviner i mellomperiodene. Vinprodusenter i andre land har stort sett enten levert blandinger eller merket sine med årstall for innhøsting, uavhengig av gode eller dårligere årganger.

Vintagebegrepet synes å ha blitt overført til biler og fly, og til å bety at de ble laget i de årene da en brukte håndverksmetoder. *Vintage cars* er veteranbiler laget eller opprinnelig konstruert i mellomkrigstiden eller fra 1919 til 1945. Noe av det samme finner en i dag igjen i begrepet veteranbil og -fly, selv om tankegangen er tynnet ut ved at en har avgiftsfritak for *alle* biler over en viss alder.

En kan også finne år og dato for tapping på en del brune brennevinssorter, der lagring utgjør en del av kvalitetskriteriene. Der er ennå ikke utviklet noe vintage-begrep knyttet til dette. Kvaliteten knyttes derimot opp mot lagringstiden i antall år før tapping.

## Se også
* Årgang
* Antikvitet
* Secondhand
* Retromote

## Referanser
Nannochoristidae

* *[[Microchorista]]*
* *[[Nannochorista]]*

**Nannochoristidae** er en gruppe (familie) av insekter som hører til den lille ordenen skorpionfluer (Mecoptera). Skorpionfluer har hodet trukket ut i en snabel eller et nebb. Denne karakteristiske hodefasongen gjør det lett å skille en skorpionflue fra andre insekter. Nannochoristidae er antatt å være den mest primitive av de nålevende skorpionflue-familiene.

## Utseende
Små (forvingen mindre enn 13&nbsp;mm) skorpionfluer. Vingene har et åpent årenett ved få tverr-årer.

Larvene er slanke med forholdsvis lange bein (campodeiforme larver).

## Liv og utvikling
Denne familien er de eneste skorpionfluene som har larver som lever i vann. De voksne finnes helst i vegetasjonen ved elver, bekker og innsjøer, og legger eggene i vått mudder og planterester i vannkanten. Larvene lever på finkornet bunn, som de graver i. De er rovdyr og synes mest å ernære seg av fjærmygglarver. Noen mener at larvene har velutviklede, ekte fasettøyne, mne dette er omstridt. De er i så fall de eneste holometabole insektene som har dette på larvestadiet. De voksne insektene er aktive sent på våren og på forsommeren.

## Utbredelse
Familien er utbredt i Australia, New Zealand og det sørlige Sør-Amerika og er en typisk sørkontinent-gruppe som antas å ha oppstått på urkontinentet Gondwanaland.

## Systematisk inndeling

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Orden **Skorpionfluer** (Mecoptera)
******* Underorden ?
******** Familien Nannochoristidae 
********* Slekten *[[Microchorista]]* Byers, 1974 (bør muligens regnes til *[[Nannochorista]]*)
********** *[[Microchorista philpotti]]* (Tillyard), 1917 (New Zealand)
********* Slekten *[[Nannochorista]]* Tillyard, 1917 – Australia, Chile, Argentina
********** *[[Nannochorista andina]]* Byers, 1989 (Argentina, Chile)
********** *[[Nannochorista dipteroides]]* Tillyard, 1917 (Australia)
********** *[[Nannochorista eboraca]]* Tillyard, 1917 (Tasmania)
********** *[[Nannochorista edwardsi]]* Kimmins, 1929 (Chile, Argentina)
********** *[[Nannochorista holostigma]]* Tillyard, 1917 (Tasmania)
********** *[[Nannochorista maculipennis]]* Tillyard, 1917 (Tasmania)
********** *[[Nannochorista neotropica]]* Navás, 1928 (Chile, Argentina)

## Kilder
* Australian Faunal Directory – Nannochoristidae

## Eksterne lenker
* 
* Tree of Life - Skorpionfluer, (Mecoptera) engelskspråklig, med bilder.
* Norsk Entomologisk forening For den som er insektinterresert.
Beneden-Merwede

**Beneden-Merwede** («Nedre Merwede») er en 14,8 km lang elv i provinsen Zuid-Holland i Nederland. Den begynner ved Werkendam der elven Boven-Merwede deler seg i Beneden-Merwede og kanalen Nieuwe Merwede. Ved Dordrecht deler Beneden-Merwede seg i elvene Noord (til høyre) og Oude Maas (til venstre).

## Broer
Riksvei 3 (N3) går over elven på en bro ved Papendrecht og det er en enkeltsporet jernbanebro vest for Sliedrecht.

## Eksterne lenker
* 
* Aktuell informasjon – Rijkswaterstaat (nederlandsk)
Fasett

**Fasett** er en planslipt og polert del av overflaten på edelsteiner og dekorative glassgjenstander.

Ordet stammer fra det franske *facette* (diminutiv av *face* – «ansikt»).
Eutychian

**Sankt Eutychian** eller **Eutychianus** (ukjent fødselsår, men kanskje i juni 228 og i Luni eller det området som er rundt selvsamme gamle romerske koloni i Etruria, død 7. desember 283 i Roma) var pave fra 4. januar 275 til sin død.

## Liv og virke
### Bakgrunn
På hans epitaf, som ble funnet i Callixtuskatakombene (se Kraus, *Roma sotterranea*, s.&nbsp;154 et seq.), heter det «*... Eutichianus ... natione Tuscus de civitate Lunae...*». Fra dette er det mulig å dedusere at han stammet fra den gamle romerske kolonien Luna (nå Luni).

### Pontifikat
Enkelte skrifter er blitt tilskrevet ham. Blant dem er en som er gjengitt i Patrologia Latina, en formaning til presteskapet. Men dette synes å være en feilattribuering ettersom den er fra Rather fra Veronas *Synodica*.

Den romerske kalender fra 300-tallet nevner ham den 7. desember i *Depositio Episcoporum*, men ikke i listen over martyrer.

Hans levninger ble lagt i det pavelige kapell i Calixtus' katakomber. Da denne krypten ble gjenoppdaget, fant man Eutychianus' epitaf, som består av hans navn, EUTYCHIANOS EPIS(KOPOS) (med greske bokstaver). Restene av hans legeme gle sikret av Giovanni Battista de Rossi.

Feiring av Eutychianus holdes 7. desember.

I 1659 ble hans relikvier dondert av pave Innocens X til biskopen av Fidenza, kardinal Filippo Casoni. Denne sørget ved en bestemmelse i sitt testament at de ble bragt til Sarzana, en by i det såkalte Lunigiana, det området pave Eutychian sannsynligvis kom fra.

## Referanser


## Litteratur
* Biagia Catanzaro, Francesco Gligora, *Breve Storia dei papi, da San Pietro a Paolo VI*, Padova 1975
* *[[Catholic Encyclopedia]]*, Volume V. New York 1909, Robert Appleton Company. Nihil obstat, 1º maggio 1909. Remy Lafort, S.T.D., Censor. Imprimatur +kardinal John Murphy Farley av New York;
* Louis Duchesne (ed.), *Liber Pontificalis*, I, 159;
* Giovanni Battista de Rossi, *Roma sotterranea*, II (Roma, 1867), 70-72.
* Claudio Rendina, *I Papi. Storia e segreti*, Newton & Compton, Roma, 1983
Gudefiken

**Gudefiken**, **bodhi-tre** eller **pipal** er en art i gruppen fiken.

Det er et stort tørketids-løvfellende eller tildels eviggrønt tre som blir opptil 30 meter høyt med opptil tre meter tykk stamme.

Bladene er hjerteformet.

## Se også
* Bodhi-treet

## Litteratur
* 
* 

## Eksterne lenker
*